Auto esiteltiin 10. toukokuuta 1977 Pariisissa ja Jabouille teki sillä kilpailudebyytin Britannian GP:ssa 1977 Silverstonen radalla. Auto kärsi aluksi luotettavuusongelmista ja se saikin kilpailijoiltaan lempinimen "keltainen teekannu (eng. yellow teepot)". Suurimmat ongelmat autossa kohdistuivat turbon kuuluisaan "viiveeseen", joka vaikeutti auton hallittavuutta, ja moottorin ylikuumenemiseen.